A Tanács 368/76/EGK rendelete
(1976. február 16.)
a 2771/75/EGK rendelet módosításáról a tojás lefölözésének és zsilipárának kiszámítása bázisidőszakára vonatkozóan
AZ EURÓPAI KÖZÖSSÉGEK TANÁCSA,
tekintettel az Európai Gazdasági Közösséget létrehozó szerződésre és különösen annak 43. cikkére,
tekintettel a Bizottság javaslatára,
tekintettel az Európai Parlament véleményére [1],
mivel a tojás piacának közös szervezéséről szóló, 1975. október 29-i 2771/75/EGK tanácsi rendelet [2] olyan import lefölözési és zsilipár-rendszert alkalmaz, amelynek egyik hivatkozási eleme bizonyos takarmánygabonák világpiaci ára;
mivel a gabonafélék világpiaci árának ingadozása az utóbbi néhány évben egyre határozottabbá vált; mivel úgy tűnik, hogy azoknak a világpiaci áraknak az alkalmazása, amelyek a lefölözés és a zsilipár mértéke meghatározásának negyedévét megelőző hat hónap alatt érvényesek, olyan értékeket eredményezhet, amelyek már nem tükrözik a nem tagországok árainak alakulását; mivel ezért helyes a számítás alapjának aktualizálása a lefölözés és a zsilipár meghatározásának hónapját megelőző öthónapos hivatkozási időszak alkalmazásával,
ELFOGADTA EZT A RENDELETET:
1. cikk
A 2771/75/EGK rendelet 4. cikk (1) bekezdése a) pontjának harmadik albekezdése helyébe a következő szöveg lép:
"A takarmánygabonák világpiaci árát negyedévente kell meghatározni az e gabonák esetében azt a negyedévet megelőző hónap előtt végződött öt hónap során feljegyzett árak alapján, amelyre vonatkozóan az említett részösszeget számítják."
2. cikk
A 2771/75/EGK rendelet 7. cikke (2) bekezdésének második albekezdése helyébe a következő szöveg lép:
"A takarmánygabonák mennyiségi árait negyedévente kell meghatározni az e gabonák esetében azt a negyedévet megelőző hónap előtt végződött öt hónap során feljegyzett árak alapján, amelyre vonatkozóan a zsilipárat kiszámítják."
3. cikk
Ez a rendelet 1976. május 1-jén lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1976. február 16-án.